Откриха нов щам на коронавируса в Англия Той се разпространява по - бързо от предходния вариант Нов вариант на коронавируса , причиняващ Covid - 19 , бе открит в Англия . По данни на правителството на Острова той се разпространява по - бързо и успешно , на което се дължи и големият брой на заразени в южната част на страната . Министърът на здравеопазването на Великобритания Мат Ханкок заяви , че над 60 местни управи са докладвали инфекции , породени от новия щам . Ханкок допълни още , че СЗО е уведомена за новия щам и британски учени провеждат задълбочени изследвания . До момента няма данни , че щамът причинява по - сериозни симптоми или че е устойчив на новата ваксина . През изминалата седмица се наблюдава драстичен ръст на заразените в Лондон , Кент и части от Есекс и Хертфордшир . „ Идентифицирахме над хиляда заразени с новия щам , най - вече в южната част на Англия . Не сме сигурни дали големият брой на заразени се дължи на новия вариант на вируса , но е сигурно , че трябва да предприемем незабавни мерки “ , коментира Ханкок в изявление пред парламента . Промените са главно в шипчестия протеин на вируса , който му помага да инфектира клетки и който е в основата на ваксината против Covid - 19 .